Eksodus 2:18-21 Dit het ‘n patroon geword dat Jetro se dogters die water vir die ander veewagters ingooi en dat hulle daardeur laat by die huis kom. Jetro is nou verbaas as sy dogters baie eerder by die huis is. Hy vra hoekom dit so is. Dan vertel hulle van Moses wat deur sy klere en dalk deur die manier waarop sy haar gesny is, ‘n Egiptenaar lyk. Hulle vertel hoe hy daarvoor gesorg het dat die veewagters nou op hulle moes wag en Moses hulle gehelp het om die vee te versorg.
As Jetro dit hoor vra hy dadelik hoekom hulle daardie man nie saamgeneem het nie. Hy verdien sy gasvryheid. Gasvryheid was daar toe baie belangrik. Dit was ‘n groot deug om gasvry te wees. As jy iemand as jou gas in jou tent of huis opgeneem het, het dit ook beteken dat iemand by jou mag bly en jy hom jou beskerming gegee het. Dit is nie net iets wat toe belangrik was nie. Juis as gelowiges word ons deur die HERE opgeroep om gasvry te wees. Ons lees dit ook in die Nuwe Testament steeds weer. Om vanuit Christus se liefde jou huis vir ander oop te stel. 'n Voorbeeld daarvan is Rom 12:13: "Maak voorsiening inr die behoeftes van die heiliges; streef na gasvryheid."